SET พรุ่งนี้ลงต่อ คาดมีแรงขายทริกเกอร์ฟันด์
บล.เอเชีย พลัส กรุ๊ป โฮลดิ้งส์ มองแนวโน้มพรุ่งนี้ปรับลงต่อ คาดมีทริกเกอร์ฟันด์บางกองทำผลตอบแทนได้ตามเป้าหมาย เชื่อว่าจะมีการขายออกซึ่งจะเป็นปัจจัยกดดันดัชนีให้อ่อนตัวลงมาทดสอบแนวรับประมาณ 1,538 จุด และให้แนวต้านที่ 1,555 จุด
9 เม.ย. 2558

นายประกิต สิริวัฒนเกตุ ผู้จัดการฝ่ายกลยุทธ์การลงทุน บล.เอเชีย พลัส กรุ๊ป โฮลดิ้งส์ เปิดเผยถึงตลาดไทยหุ้นวันนี้ (9 เม.ย.) วอลุ่มเบาบางเริ่มเห็นการขายทำกำไรออกมาบ้าง เบื้องต้นช่วงก่อนสงกรานต์พอร์ตโบรกเกอร์ที่ซื้อไว้กว่า 5,000 กว่าล้านบาทอาจขายทำกำไรเพื่อลดความเสี่ยงตามสถิติที่เคยเกิดขึ้นช่วงก่อนวันหยุดยาวในเทศกาลสงกรานต์ ซึ่งนปีนี้หยุด 5 วัน
นอกจากนั้น มีทริกเกอร์ฟันด์บางกองจะทำผลตอบแทนได้ตามเป้าหมาย เชื่อว่าจะมีการขายออกซึ่งจะเป็นปัจจัยกดดันดัชนีให้อ่อนตัวลงมาทดสอบแนวรับประมาณ 1,538 จุด และให้แนวต้านที่ 1,555 จุด โดยทิศทางพรุ่งนี้คาดว่าน่าจะปรับลงต่อ
 
ที่มา: สำนักข่าวอินโฟเควสท์